હવે પ્રિ-ક્વાર્ટર ફાઈનલમાં ફેડરરનો મુકાબલો વર્લ્ડ રેન્કિંગમાં ૮૦મું સ્થાન ધરાવતા હંગેરીના માર્ટન ફુક્સોવિચ સામે થશે. ભૂતપૂર્વ વર્લ્ડ નંબર વન યોકોવિચે પણ આગેકૂચ કરતાં ૬-૨, ૬-૩, ૬-૩થી સ્પેનના રામોસ-વિનોલાસને ત્રીજા રાઉન્ડમાં હરાવ્યો હતો. યોકોવિચ ગત વર્ષે વિમ્બલ્ડન રમ્યા બાદ ઈજાના કારણે સાઈડ લાઈન થઈ ગયો હતો અને ત્યાર બાદ તેણે તાજેતરમાં પુનરાગમન કર્યું છે. હવે તેની ટક્કર ૨૧વર્ષીય સાઉથ કોરિયન ખેલાડી હ્યેઓન ચુંગ સામે થશે.